
Oplysning om behandling af personoplysninger
Det Nationale Forskningscenter for Arbejdsmiljø (herefter NFA) er dataansvarlig, og har efter databeskyttelsesforordningens[footnoteRef:1] art 13, pligt til at informere dig om NFA’s behandling af dine personoplysninger når vi har indsamlet dine oplysninger.  [1:  EUROPA-PARLAMENTETS OG RÅDETS FORORDNING (EU) 2016/ 679 - af 27. april 2016 - om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/ 46/ EF] 

Nedenfor finder du uddybning af de oplysninger, som vi skal give dig i forbindelse med vores behandling af dine personoplysninger. 
Indholdsfortegnelse
1. Vi er dataansvarlige – hvordan kontakter du os
2. Kontaktoplysninger på databeskyttelsesrådgiveren
3. Formålet med og retsgrundlaget for behandlingen af dine personoplysninger 
4. Kategorier og typer af personoplysninger
5. Modtagere eller kategorier af modtagere
6. Overførsel til modtagere i tredjelande, herunder internationale organisationer
7. Opbevaring af  dine personoplysninger
8. Dine rettigheder
9. Klage til Datatilsynet

1. Vi er den dataansvarlig  - hvordan kontakter du os
Det Nationale Forskningscenter for Arbejdsmiljø
Lersø Parkallé 105, 2100 Københaven Ø
CVR-nr: 15413700
Telefon: 39 16 52 00 (Der bedes om at rette henvendels til at tale med databeskyttelsesjuristen i Sekretariatet eller projektleder Sebastian Blomqvist Thams Johansen.
Mail: sjo@nfa.dk

2. NFA’s databeskyttelsesrådgiver (DPO)
Hvis du har spørgsmål til vores behandling af dine personoplysninger, er du altid velkommen til at kontakte vores databeskyttelsesrådgiver. Du kan kontakte vores databeskyttelsesrådgiver på følgende måder: 
· På e-mail: dpo@bm.dk 
· På telefon: 72 20 50 00  (bed om at tale med DPO’en) 
· Ved brev: Holmens Kanal 20, 1060 København K, att. ”databeskyttelsesrådgiver” 





3. Formålet med og retsgrundlaget for behandlingen af dine personoplysninger 
 NFA behandler personoplysninger i form af indsamling og opbevaring  med henblik på at forske inden for arbejdsmiljø. Projektet går ud på at undersøge, om en indsats i ældreplejen kan forbedre arbejdsmiljøet. AOS projektet i ældreplejen har til formål at udvikle, afprøve og evaluere en indsats sammen med de deltagende plejehjem. Indsatsen består af flere elementer, som inddrager plejehjemmene og skal udføres i deres daglige arbejde sammen med lederne og medarbejderne. Indsatsen er delt på fire komponenter, hvor den første del er en behovs og ressource afklaring på de enkelte plejehjem. Dernæst skal lederne og medarbejderne deltage i små undervisningssessioner, som tager udgangspunkt i, hvad der kan påvirke, blandt andet oplevelsen af smerter i løbet af en arbejdsdag. Den tredje komponent er en dialog mellem medarbejder og leder på 10 min, som omhandler lokale udfordringer og mulig løsninger. Til sidst vil der være en opsamlende aktivitet (booster session) på hele indsatsen. Projektet opsamler data gennem interviews, spørgeskemaer og direkte fra plejehjemmenes udførsel af indsatsen (eksempelvis er det tiltænkt at dialogerne skal indskrives til brug for forskerne, men også lokalt på arbejdspladsen. 
Hjemlen for behandlingen af dine personoplysninger er 
· Almindelige personoplysninger: Forskningshjemlen i databeskyttelseslovens § 10, stk. 2, jf. databeskyttelsesforordningensart. 6, stk. 1, litra e (samfundets interesse) og art. 89
· Følsomme personoplysninger og strafbare forhold: Forskningshjemlen i databeskyttelseslovens § 10, stk. 1, jf. databeskyttelsesforordningens art. 9, stk. 2, litra j (forskningsformål) og art. 89
· Behandlingen af personoplysninger er underlagt arkivloven jf. databeskyttelsesforordningens art. 9, stk 2, litra j (arkiv) og art. 89
Du kan her læse Databeskyttelsesforordningen og Databeskyttelsesloven her.

4. Kategorier og typer af personoplysninger
Vi behandler følgende personoplysninger om dig:
· Almindelige personoplysninger: Navn, arbejdsrelateret e-mailadresse, telefonnummer, arbejdsplads, afdeling/enhed/team, jobtitel/stillingsbetegnelse, rolle i organisationen (medarbejder / leder / arbejdsmiljøreprofessionel (AMP)), ansættelsesform (fx fuldtid/deltid), arbejdstid/vagtform (fx dag/aften/nat), anciennitet (fx antal år ansat), arbejdsområde/funktion, evaluering af sundhedsindsatsen (fx tilfredshed, relevans, barrierer og faciliteter), oplysninger om arbejdsmiljø- og samarbejdsforhold (fx oplevet støtte, kommunikation, organisering), kvalitative udsagn fra interview (fx citater om arbejdsforhold og implementering), tidspunkt for besvarelse/interview (procesoplysninger), tekniske oplysninger ved digitale løsninger (fx IP-adresse og logdata), sygefravær.
· Følsomme personoplysninger: Helbredsoplysninger, herunder oplysninger om selvvurderet helbred, trivsel, smerter

5. Modtagere eller kategorier af modtagere
NFA overlader personoplysningerne til følgende databehandler(e):
· Statens IT
· Rambøll A/S
· Dictus
NFA videregiver personoplysningerne til: 
· Videregives ikke
Når dine personoplysninger behandles til forskningsformål, kan de ikke anvendes til andre formål, og derfor vil eventuelle modtagere af dine personoplysninger altid være forskere. Såfremt dine oplysninger videregives til andre forskningsformål, vil det ske i overensstemmelse med databeskyttelseslovens regler. 

6. Overførsel til modtagere i tredjelande, herunder internationale organisationer
Der sker ikke overførsel til tredjelande
7. Opbevaring af personoplysninger
Vi opbevarer dine personoplysninger i så længe, som de er nødvendige for formålet med projektet og med et   forventet slettetidspunkt: 30/3/2030
Denne opbevaringsperiode kan ændres, hvis dine personoplysninger bliver anvendt i et nyt forskningsprojekt efter forskningshjemlen.
Når dine personoplysinger ikke længere er nødvendige for opfyldelse af det formål, som vi har indsamlet dem, vil de blive overført til Rigsarkivet i overensstemmelse med arkivlovens bestemmelser. Herefter vil vi fuldt anonymisere eller slette dem.

8. Dine rettigheder
Du har efter databeskyttelsesforordningen sædvanligvis en række rettigheder i forbindelse med behandling af personoplysninger om dig. Disse rettigheder er dog stærkt begrænsede henset til, at NFA udelukkende behandler dine oplysninger til videnskabelige eller statistiske formål, jf. databeskyttelseslovens § 22, stk. 5. Derfor kan vi ikke give dig indsigt i dine oplysninger, berigtige dine oplysninger, give dig ret til begrænsning i behandlingen af dine oplysninger, ud over, at de alene må anvendes til videnskabelige og statistiske formål, jf. databeskyttelseslovens § 10, stk. 2. Endelig kan vi ikke imødekomme en anmodning om sletning (retten til at blive glemt), da NFA som offentlig institution er underlagt arkivloven og dermed forpligtet til at videregive personoplysninger anvendt til videnskabelige eller statistiske formål til Rigsarkivet.
   
9.   Klage til Datatilsynet
Du kan klage over vores behandling af dine personoplysninger til Datatilsynet, som er en uafhængig myndighed, der fører tilsyn med om reglerne om databeskyttelse er overholdt. Vil du klage til Datatilsynet, kan du følge dette link: Klage (datatilsynet.dk)
Du finder Datatilsynet kontaktoplysninger på Kontakt (datatilsynet.dk) hvis du ønsker at kontakte dem på anden vis. 

Venlig hilsen
Sebastian Blomqvist Thams Johansen
Phd studerende

